Številka: 4301-2/2016/3

Datum: 22. 2. 2016

**RAZPISNA DOKUMENTACIJA**

### Svetovanje in izvedba geografskih analiz, zbiranja podatkov, geografske segmentacije ter vzdrževanje in nadgradnja obstoječega geo-podatkovnega sistema

### V S E B I N A

SPLOŠNI DEL:

* NAVODILA PONUDNIKOM ZA IZDELAVO PONUDBE

PONUDBENI DEL:

* Ponudba (OBR-1)
* Predračun (OBR-2)
* Vzorec okvirnega sporazuma (OBR-3)
* Izjava o izpolnjevanju pogojev (OBR-4)
* Soglasje ponudnika za pridobitev osebnih podatkov (OBR-5)
* Reference (OBR-6)
* Seznam projektne skupine (OBR-7)
* TEHNIČNE SPECIFIKACIJE

### NAVODILA PONUDNIKOM ZA IZDELAVO PONUDBE

#### **I. SPLOŠNO**

**1. Podatki o naročniku**

Agencija za komunikacijska omrežja in storitve Republike Slovenije, Stegne 7, 1000 Ljubljana, Slovenija.

**2. Vrsta postopka**

Naročnik bo v skladu s 25. členom Zakona o javnem naročanju (Uradni list RS, št. 12/2013 – UPB5, 19/2014 in 90/2014 – ZDU-1; v nadaljevanju: ZJN-2) izvedel **odprti postopek z namenom sklenitve okvirnega sporazuma v skladu s sedmim odstavkom 32. člena ZJN-2.**

Naročnik bo oddal predmetno javno naročilo za obdobje štirih (4) let od dneva podpisa okvirnega sporazuma oziroma do porabe pri naročniku zagotovljenih sredstev za predmetno javno naročilo.

**3. Predmet naročila**

Predmet javnega naročila je izbira ponudnika za izvedbo svetovanj pri različnih geografskih analizah, zbiranja in pridobitve novih vhodnih podatkov ter posodobitev obstoječih podatkov, geografske segmentacije upoštevnih trgov ter vzdrževanja in nadgradnje obstoječega geo-podatkovnega sistema.

Svetovanje in izvedba storitev vsebuje naslednje naloge:

* Nadgradnja in pridobitev vhodnih podatkov s podatki mobilnih infrastrukturnih omrežij na nivoju Republike Slovenije;
* Nadgradnja in pridobitev vhodnih podatkov o razpoložljivi kabelski kanalizaciji ter posodobitve obstoječih podatkov iz evidence omrežnih priključnih točk;
* Nadgradnja in pridobitev vhodnih podatkov komunikacijskih vodov;
* Svetovanje in izvedba določitve ustrezne metodologije za izvedbo geografske segmentacije upoštevnih trgov za dostop do širokopasovnega omrežja;
* Svetovanje in izvedba geografskih analiz pri analizi maloprodajnih cen na trgu telekomunikacij v Republiki Sloveniji;
* Svetovanje in izvedba različnih »ad hoc« geografskih analiz, ki jih naročnik potrebuje v procesu urejanja in nadziranja trga elektronskih komunikacij v Republiki Sloveniji;
* Svetovanje in vpeljava vhodnih podatkov najetih vodov in pripadajočih storitev v Republiki Sloveniji v obstoječi geo-podatkovni sistem;
* Svetovanje in vpeljava vhodnih podatkov ostale primerne gospodarske javne infrastrukture za gradnjo širokopasovnih telekomunikacijskih omrežij v Republiki Sloveniji;
* Svetovanje in vpeljava vhodnih podatkov mikrovalovnih zvez;
* Svetovanje in vpeljava vhodnih podatkov pokrivanja območij Slovenije z radijsko in TV difuzijo (digitalno in analogno).

Zahteve naročnika v zvezi s predmetom naročila so razvidne iz tehničnih specifikacij, ki so del te razpisne dokumentacije.

Naročnik bo sklenil okvirni sporazum za obdobje štirih (4) let od sklenitve okvirnega sporazuma z dvema ponudnikoma v skladu s sedmim odstavkom 32. člena ZJN-2. Če gospodarskih subjektov, ki izpolnjujejo pogoje, ni dovolj ali če ni dovolj sprejemljivih ponudb, bo naročnik sklenil okvirni sporazum z enim ponudnikom.

V primeru, da bosta izbrana dva (2) ponudnika, bo naročnik sklenil okvirni sporazum z obema ponudnikoma, pri tem pa bo naročal storitve v višini:

* 60% od ponudnika, ki je ponudil najnižjo ceno,
* 40% od ponudnika, ki je ponudil drugo najnižjo ceno.

**4. Sodelovanje**

Kot ponudnik lahko v tem postopku javnega naročanja konkurira vsaka pravna ali fizična oseba, ki je registrirana za dejavnost, ki je predmet tega javnega naročila in ima za opravljanje te dejavnosti vsa predpisana dovoljenja za izvedbo tega javnega naročila.

**Vsak ponudnik lahko predloži le eno ponudbo. Ponudnik, ki nastopa v več kot eni ponudbi, ne glede na to, ali nastopa samostojno ali kot partner v skupni ponudbi, diskvalificira vse ponudbe, v katerih nastopa. Take ponudbe bodo izločene.**

**4.1. Tuji ponudniki**

Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.

Ponudniki, ki nimajo sedeža v Republiki Sloveniji, morajo predložiti dokazila o izpolnjevanju pogojev iz točke 12. II. poglavja teh navodil.

Če država, v kateri ima ponudnik svoj sedež, ne izdaja zahtevanih dokazil iz točke 12.1. in 12.2. II. poglavja teh navodil, lahko ponudnik poda zapriseženo izjavo prič ali zapriseženo izjavo zakonitega zastopnika ponudnika. Ta izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež.

**4.2. Podizvajalci**

Ponudnik lahko v celoti sam izvede predmetno javno naročilo ali pa ga izvede s podizvajalci. V primeru izvedbe javnega naročila s podizvajalci, **je treba v ponudbi (OBR-1) navesti vse podizvajalce (naziv, polni naslov, matična številka, davčna številka in transakcijski račun) in del naročila, ki ga bo izvedel posamezni podizvajalec (predmet, količina, vrednost, kraj in rok izvedbe teh del)**.

Ponudnik je seznanjen, da so neposredna plačila podizvajalcem s strani naročnika obvezna v skladu s sedmim odstavkom 71. člena ZJN-2. Za izvedbo neposrednih plačil mora ponudnik svojemu računu oziroma situaciji obvezno priložiti račune oziroma situacije podizvajalcev, ki jih je predhodno potrdil.

**Ponudnik mora v ponudbi predložiti:**

* **pooblastilo, s katerim pooblašča naročnika, da na podlagi potrjenega računa oziroma situacije, neposredno plačuje podizvajalcem, ter**
* **soglasje podizvajalca, na podlagi katerega naročnik namesto ponudnika poravna podizvajalčevo terjatev do ponudnika.**

Ponudnik, ki izvaja javno naročilo z enim ali več podizvajalci, mora imeti ob sklenitvi okvirnega sporazuma z naročnikom ali med njenim izvajanjem, sklenjene pogodbe s podizvajalci. Podizvajalec mora naročniku posredovati kopijo pogodbe, ki jo je sklenil s svojim naročnikom (ponudnikom), v petih dneh od sklenitve te pogodbe. Naročnik mora nemudoma po prejemu kopije pogodbe preveriti, ali ima ponudnikovo pooblastilo iz prejšnjega odstavka te točke in podizvajalčevo soglasje iz prejšnjega odstavka te točke. Če pooblastila ali soglasja nima, mora ponudnika ali podizvajalca nemudoma pozvati, da mu ta dokument predloži v roku petih dni od prejema poziva.

Če se po sklenitvi okvirnega sporazuma o izvedbi javnega naročila z izbranim ponudnikom zamenja podizvajalec, ali če ponudnik sklene pogodbo z novim podizvajalcem, mora izbrani ponudnik v 5 dneh po spremembi naročniku predložiti:

* svojo izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,
* pooblastilo za plačilo opravljenih in prevzetih del oziroma dobav neposredno novemu podizvajalcu in
* soglasje novega podizvajalca k neposrednemu plačilu.

**Kadar namerava ponudnik izvesti javno naročilo s podizvajalcem, mora pogoje iz točke 12.1.3. II. poglavja teh navodil izpolnjevati tudi podizvajalec, ki sodeluje pri izvedbi javnega naročila.**

Naročnik ima pravico, da za vse nove podizvajalce, ki niso bili navedeni v ponudbi (zamenjava podizvajalcev ali uvedba novih podizvajalcev v delo), kasneje preveri izpolnjevanje navedenih pogojev. V kolikor podizvajalci pogojev ne izpolnjujejo, jih ponudnik (izvajalec) ne sme angažirati. V kolikor to vseeno naredi, je to razlog za krivdno razvezo sporazuma.

Naročnik obvesti ponudnika in podizvajalca, da podizvajalec ne sme sodelovati pri izvedbi javnega naročila, če teh pogojev ne izpolnjuje.

**V ponudbi mora biti za vsakega podizvajalca predloženo tudi Soglasje ponudnika za pridobitev osebnih podatkov (OBR-5).**

**4.3. Skupna ponudba**

Skupine gospodarskih subjektov lahko predložijo skupno ponudbo. V primeru skupne ponudbe bo naročnik od izbrane skupine zahteval predložitev ustreznega akta o skupni izvedbi naročila, ki mora vsebovati vsaj:

* navedbo vseh partnerjev v skupini (naziv in naslov partnerja, zakonitega zastopnika, matična številka, davčna številka, številka transakcijskega računa),
* pooblastilo vodilnemu partnerju v skupini,
* neomejeno solidarno odgovornost vseh partnerjev v skupini do naročnika,
* področje dela, ki ga bo prevzel in izvedel vsak partner v skupini in delež vsakega partnerja v skupini v % in vrednost del, ki jih prevzema posamezni partner v skupini,
* način plačila preko vodilnega partnerja v skupini ali vsakemu od partnerjev v skupini,
* določbe v primeru izstopa kateregakoli od partnerjev v skupini,
* reševanje sporov med partnerji v skupini,
* druge morebitne pravice in obveznosti med partnerji v skupini,
* rok veljavnosti pravnega akta.

**V primeru, da skupina ponudnikov predloži skupno ponudbo, mora ponudnik v OBR-1 navesti vse, ki bodo sodelovali v tej skupni ponudbi. Vsak ponudnik iz skupine ponudnikov mora posamično izpolnjevati pogoje iz točke 12.1. in 12.2. II. poglavja teh navodil, ostale pogoje pa lahko izpolnjujejo skupno.**

**V ponudbi mora biti za vsakega partnerja v skupni ponudbi predloženo tudi Soglasje ponudnika za pridobitev osebnih podatkov (OBR-5).**

V kolikor je javno naročilo v izvajanje oddano ponudnikom, ki so oddali skupno ponudbo, menjava članov skupine tekom izvajanja okvirnega sporazuma ni mogoča. V kolikor kateri od članov skupine želi prenehati z izvajanjem javnega naročila oz. če je zoper katerega od članov skupine uveden postopek, namen katerega je prenehanje poslovanja, bo naročnik odpovedal okvirni sporazum o izvedbi javnega naročila.

**5. Pojasnila razpisne dokumentacije**

Pojasnila o vsebini razpisne dokumentacije se lahko zahtevajo le v pisni obliki preko Portala javnih naročil[[1]](#footnote-1). Pojasnila bodo posredovana na Portal javnih naročil.

Če ponudnik zahteva v zvezi z razpisno dokumentacijo oziroma v zvezi s pripravo ponudbe kakršno koli dodatno pojasnilo, mora zanj zaprositi do vključno **10. 3. 2016.**

Naročnik bo dodatno pojasnilo v zvezi z razpisno dokumentacijo posredoval ponudniku najpozneje šest dni pred iztekom roka za oddajo ponudb, pod pogojem, da je bila zahteva posredovana pravočasno. Na prepozne zahteve naročnik ne bo odgovarjal.

###### **6. Dopolnitev in spremembe razpisne dokumentacije**

Naročnik si pridržuje pravico spremeniti ali dopolniti razpisno dokumentacijo. V primeru, da bo naročnik v roku za predložitev ponudb spremenil ali dopolnil razpisno dokumentacijo, bo to objavil na Portalu javnih naročil.

Po poteku roka za prejem ponudb, naročnik ne bo spreminjal ali dopolnjeval razpisne dokumentacije.

V primeru, da bo naročnik spremenil ali dopolnil razpisno dokumentacijo pet ali manj dni pred rokom, določenim za predložitev ponudb, bo, glede na obseg in vsebino sprememb, ustrezno podaljšal rok za predložitev ponudb.

S premaknitvijo roka za prejem ponudb se pravice in obveznosti naročnika in ponudnika vežejo na nove roke, ki posledično izhajajo iz podaljšanega roka za oddajo ponudb.

**7. Zaupnost podatkov in postopka**

Podatki, ki jih je ponudnik upravičeno označil za zaupne, bodo uporabljeni samo za namen javnega naročila in ne bodo dostopni nikomur izven pooblaščenih oseb naročnika, ki so zadolžene za izvedbo predmetnega javnega naročila (komisija za vodenje javnega naročila). Kot zaupne podatke lahko ponudnik označi dokumente, ki vsebujejo osebne podatke, pa ti niso vsebovani v nobenem javnem registru ali drugače javno dostopni ter druge poslovne podatke v skladu z 39. in 40. členom Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15). Kljub navedenemu naročnik opozarja, da zaradi upoštevanja načela transparentnosti v javnih naročilih, podatkov, ki vplivajo na izbiro, ni mogoče obravnavati kot zaupnih.

Naročnik bo obavnaval kot zaupne tiste dokumente v ponudbeni dokumentaciji, ki bodo imeli v desnem zgornjem kotu z velikimi črkami zapisano »ZAUPNO«, pod tem napisom pa bo podpis osebe, ki je podpisala ponudbo. Če naj bo zaupen samo določen podatek v dokumentu, mora biti zaupni del podčrtan z rdečo barvo, v vrstici ob desnem robu pa mora biti izpisano »ZAUPNO«. Naročnik ne odgovarja za zaupnost podatkov, ki ne bodo označeni, kot je zgoraj navedeno.

**II. PONUDBA**

**1. Jezik**

Postopek javnega naročanja poteka v slovenskem jeziku.

Ponudnik mora izdelati ponudbo v slovenskem jeziku. V slovenskem jeziku morajo biti vsi ponudbeni dokumenti.

Vsa dokazila za izpolnjevanje sposobnosti, so lahko tudi v tujem jeziku (angleščina)*.*

Če naročnik ob pregledovanju in ocenjevanju ponudb meni, da je potrebno del ponudbe, ki ni predložen v slovenskem jeziku, prevesti v slovenski jezik, lahko od ponudnika zahteva, da to stori na lastne stroške ter mu za to določi ustrezen rok. Za presojo spornih vprašanj se vedno uporablja razpisna dokumentacija v slovenskem jeziku in ponudba oz. njen uradni prevod v slovenskem jeziku.

**2. Popolnost ponudbe**

Popolna bo tista ponudba, ki bo pravočasna, formalno popolna, sprejemljiva, pravilna in primerna.

Ponudnik mora pri pripravi ponudbe in izpolnjevanju obrazcev upoštevati navodila, ki so navedena na posameznem obrazcu.

V primeru, da bi naročnik po pregledu ponudbe ugotovil, da je ponudba formalno nepopolna, bo naročnik zahteval, da jo ponudnik v ustreznem roku dopolni ali spremeni v delu, v katerem ni popolna. Če pozvani ponudnik v postavljenem roku ne bo dopolnil oziroma spremenil ponudbe, bo naročnik ponudbo takega ponudnika izločil.

Ponudnik mora v ponudbi predložiti izpolnjene, podpisane in žigosane naslednje dokumente:

* Ponudbo (OBR-1)
* Predračun (OBR-2)
* Vzorec okvirnega sporazuma (OBR-3)
* Izjavo o izpolnjevanju pogojev (OBR-4)
* Dokazila, ki dokazujejo izpolnjevanje pogojev iz 12. točke II. poglavja teh navodil
* Soglasje ponudnika za pridobitev osebnih podatkov (OBR-5) – priložijo le domači ponudniki
* Reference (OBR-6)
* Seznam projektne skupine (OBR-7)

V kolikor bo ponudnik pri izvedbi naročila sodeloval s podizvajalci mora za vsakega podizvajalca predložiti še naslednje dokumente:

* Ponudbo (OBR-1) – izpolnijo 1. točko obrazca
* Izjavo o izpolnjevanju pogojev (OBR-4)
* Soglasje ponudnika za pridobitev osebnih podatkov (OBR-5) – priložijo le domači ponudniki
* Pooblastilo, s katerim ponudnik pooblašča naročnika za neposredna plačila podizvajalcem (glej točko 4.2. I. poglavja teh navodil)
* Soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca (glej točko 4.2. I. poglavja teh navodil)

V kolikor bo ponudnik pri izvedbi naročila nastopal s skupno ponudbo mora za vsakega partnerja v skupni ponudbi predložiti še naslednje dokumente:

* Ponudbo (OBR-1) – izpolnijo 1. točko obrazca
* Izjavo o izpolnjevanju pogojev (OBR-4)
* Soglasje ponudnika za pridobitev osebnih podatkov (OBR-5) – priložijo le domači ponudniki
* Pooblastilo za podpis skupne ponudbe

Ponudnik naj pri pripravi ponudbe upošteva navedeni vrstni red.

V primeru, da bo naročnik od ponudnika zahteval predložitev prospektnega materiala, katalogov ali/in vzorce, je treba le-te dostaviti v roku, ki ga bo določil naročnik, sicer bo takšen ponudnik izločen iz nadaljnjega postopka oddaje javnega naročila.

Naročnik si pridržuje pravico preveriti resničnost vseh podatkov. Če naročnik podatkov ne bo mogel preveriti, jih ne bo upošteval.

### 3. Izpolnitev in priprava ponudbe

Ponudba mora biti predložena v enem (1) izvirniku, eni (1) kopiji in v eni (1) elektronski kopiji na ustreznem elektronskem mediju. V primeru kakršnihkoli razlik med izvodi velja izvirnik ponudbe.

Celotna ponudbena dokumentacija mora biti natipkana ali napisana s čitljivo pisavo, ki se je ne da izbrisati brez posebnih sredstev za brisanje. **Vsebine obrazcev, izjav, listin in dokumentov ni dovoljeno spreminjati.**

Vse obrazce je treba izpolniti in podpisati.

Izvirnik ponudbe mora podpisati zakoniti zastopnik ponudnika ali oseba, s strani ponudnika pooblaščena za podpis ponudbe. Izvirnik ponudbe mora biti podpisan na vseh prilogah, kjer je tako zahtevano.

Vsi listi izvirnika ponudbe morajo biti prešiti z jamstvenikom ali vrvico, oba konca le-tega pa na zadnji ali prvi strani pritrjena s pečatnim voskom ali lepilnim trakom, pritrditev pa zavarovana s štampiljko ali podpisom osebe, ki sicer podpisuje ponudbo. Način vezave je smiselno povzet iz 35. člena Zakona o notariatu (Uradni list RS, št. 2/07 – uradno prečiščeno besedilo, 33/07 – ZSReg-B, 45/08 in 91/13). Pregled ponudbe mora biti mogoč, ne da bi se pri tem pečatni vosek oziroma lepilni trak poškodovali. Vezava z jamstvenikom ali vrvico velja samo za izvirnik, medtem ko je zaželeno, da je kopija ponudbe zapakirana tako, da je omogočeno čim lažje morebitno nadaljnje kopiranje.

###### **4. Listine v ponudbi**

Starost dokumentov ne sme presegati roka, kot ga določajo posamezne določbe te razpisne dokumentacije. V tistih primerih, kjer starost dokumentov ni določena, morajo le-ti izkazovati pravno relevantno stanje ponudnika na dan, določen za predložitev ponudb.

**5. Predložitev ponudbe**

Izvirnik, kopija in elektronska kopija ponudbe morajo biti zaprti vsak v svojem ovoju z oznako »Izvirnik« ali »Original«, »Kopija« in »Elektronska kopija«, vsi ovoji pa morajo biti vstavljeni v skupen ovoj, označen z oznako: »SVETOVANJE IN IZVEDBA GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA – NE ODPIRAJ« in naslovljen na naslov naročnika:

**Agencija za komunikacijska omrežja in storitve Republike Slovenije**

**Stegne 7**

**1000 Ljubljana**

Ponudnik mora na skupen ovoj napisati tudi svoj poln naslov. Ovoj mora biti zaprt ali zapečaten tako, da se je na javnem odpiranju ponudb mogoče prepričati, da do tistega trenutka še ni bil odprt.

Ponudnik lahko ponudbo v pisni obliki dostavi naročniku po pošti ali jo preda osebno v pisarni na naslovu naročnika.

**6. Rok za predložitev ponudbe**

Ponudbe je treba predložiti do **18. 3. 2016 do 10.00** ure na naslov naročnika iz prejšnje točke. Pravočasna je tista ponudba, ki je predložena naročniku do roka iz predhodnega stavka.

Če bo ponudba predložena po poteku roka za predložitev ponudbe, se bo štelo, da je bila predložena prepozno. Tako ponudbo naročnik ne bo prevzel oziroma jo bo neodprto vrnil ponudniku z navedbo, da je prepozna.

Ponudba, ki je oddana na pošto priporočeno pred rokom za predložitev ponudb, a prispe k naročniku po poteku roka, ni pravočasna ponudba in bo po odpiranju ponudb neodprta vrnjena ponudniku z navedbo, da je prepozna.

**7. Dopolnitev, sprememba in umik ponudbe**

Ponudnik lahko dopolni, spremeni ali umakne ponudbo pred rokom za predložitev ponudbe.

Obvestilo o spremembi ali dopolnitvi ponudbe mora biti na ovoju ustrezno označeno s »SPREMEMBA PONUDBE ZA SVETOVANJE IN IZVEDBA GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA – NE ODPIRAJ«.

V primeru, da ponudnik nadomesti svojo ponudbo z novo ponudbo, mora hkrati staro ponudbo umakniti iz javnega razpisa. Umik ponudbe mora prispeti k naročniku do izteka roka za predložitev ponudb, podan pa mora biti pisno. Pisen umik ponudbe mora biti ustrezno označen z »UMIK PONUDBE ZA SVETOVANJE IN IZVEDBA GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA«, ponudnik pa ga mora poslati na naslov naročnika s priporočenim pismom ali osebno predložiti v vložišču naročnika (v prvem nadstropju).

Dokumentacija, ki se nanaša na spremembo, dopolnitev ali nadomestitev ponudbe mora biti pripravljena v skladu s 5. točko tega poglavja teh navodil ponudnikom za izdelavo ponudbe.

Naročnik umaknjene ponudbe neodprte vrne ponudnikom še pred javnim odpiranjem prispelih ponudb.

**8. Popravljanje napak**

Ponudba ne sme vsebovati nobenih sprememb ali dodatkov razen tistih, ki so potrebni za popravilo ponudnikovih napak. V takem primeru mora popravke parafirati oseba ali osebe, ki so podpisniki ponudbe.

**9. Dopustne dopolnitve ponudbe**

Če je ponudba formalno nepopolna, naročnik zahteva, da jo ponudnik v ustreznem roku dopolni ali spremeni v delu, v katerem ni popolna. Naročnik od ponudnika zahteva dopolnitev ali spremembo njegove ponudbe le, kadar določenega dejstva ne more preveriti sam. Če ponudnik v roku, ki ga določi naročnik, ponudbe ustrezno ne dopolni oziroma spremeni, mora naročnik tako ponudbo izločiti.

Ponudnik ne sme dopolnjevati ali spreminjati:

* svoje cene na enoto, vrednosti postavke, skupne vrednosti ponudbe in ponudbe v okviru meril,
* tistega dela ponudbe, ki se veže na tehnične specifikacije predmeta javnega naročila v smislu zamenjave prvotno ponujenega predmeta naročanja z novim predmetom naročanja,
* tistih elementov ponudbe, ki vplivajo ali bi lahko vplivali na drugačno razvrstitev njegove ponudbe glede na preostale ponudbe, ki jih je naročnik prejel v postopku javnega naročanja.

Na glede na prejšnji odstavek sme izključno naročnik ob pisnem soglasju ponudnika popraviti očitne računske napake, ki jih odkrije pri pregledu in ocenjevanju ponudb. Pri tem se količina in cena na enoto ne smeta spreminjati.

**10. Navedba zavajajočih podatkov**

Naročnik bo Državni revizijski komisiji podal predlog za uvedbo postopka o prekršku:

* v primeru, da se bo pri naročniku pojavil utemeljen sum, da je ponudnik v ponudbi predložil neresnične izjave ali dokazila,
* če ponudnik ali podizvajalec pooblastila ali soglasje naročniku ne predloži v zakonsko določenem roku v skladu z 9. odstavkom 71. člena ZJN-2.

**11. Stroški priprave ponudbe, prospektnega materiala in vzorcev**

Ponudniki nosijo sami vse stroške povezane s pripravo in predložitvijo ponudbe, vključno s stroški prospektnega materiala, katalogov, če jih bo naročnik zahteval, in vzorcev, če jih želi naročnik preizkusiti. Naročnik v nobenem primeru ne more biti odgovoren za morebitno škodo, ki bi nastala zaradi teh stroškov, brez ozira na potek postopkov v zvezi z javnim razpisom in na končno izbiro ponudnika.

**12. Obvezni pogoji**

**Ponudnik mora izpolnjevati vse pogoje, ki so navedeni v predmetni razpisni dokumentaciji. Za dokazovanje izpolnjevanja pogojev mora ponudnik priložiti dokazila, ki so navedena za vsakim zahtevanim pogojem.**

**Če država, v kateri ima ponudnik svoj sedež, ne izdaja zahtevanih dokazil, lahko ponudnik da zapriseženo izjavo prič ali zapriseženo izjavo zakonitega zastopnika ponudnika. Ta izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež.**

**Vsa dokazila morajo biti izpolnjena, podpisana s strani zakonitega zastopnika ponudnika ali osebe, s strani ponudnika pooblaščene za podpis ponudbe in ožigosana. Dokumenti morajo prikazovati zadnje stanje. Listine za dokazovanje izpolnjevanja pogojev so lahko predložene v fotokopiji, razen kadar je za posamezno listino posebej navedeno drugače. Naročnik lahko naknadno zahteva predložitev originalov, če podvomi v verodostojnost fotokopij.**

Naročnik bo ugotavljal sposobnost ponudnikov na osnovi izpolnjevanja naslednjih pogojev:

**12.1. Osnovna sposobnost ponudnika**

* + 1. da ponudnik ali njegov zakoniti zastopnik (če gre za pravno osebo) ni bil pravnomočno obsojen zaradi naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo, 6/16 – popr. In 54/15; v nadaljevanju: *KZ-1*):
  + sprejemanje podkupnine pri volitvah (157. člen KZ-1),
  + goljufija (211. člen KZ-1),
  + protipravno omejevanje konkurence (225. člen KZ-1),
  + povzročitev stečaja z goljufijo ali nevestnim poslova­njem (226. člen KZ-1),
  + oškodovanje upnikov (227. člen KZ-1),
  + poslovna goljufija (228. člen KZ-1),
  + goljufija na škodo Evropske unije (229. člen KZ-1),
  + preslepitev pri pridobitvi in uporabi posojila ali ugodnosti (230. člen KZ-1),
  + preslepitev pri poslovanju z vrednostnimi papirji (231. člen KZ-1),
  + preslepitev kupcev (232. člen KZ-1),
  + neupravičena uporaba tuje oznake ali modela (233. člen KZ-1),
  + neupravičena uporaba tujega izuma ali topografije (234. člen KZ-1),
  + ponareditev ali uničenje poslovnih listin (235. člen KZ-1),
  + izdaja in neupravičena pridobitev poslovne skrivnosti (236. člen KZ-1),
  + zloraba informacijskega sistema (237. člen KZ-1),
  + zloraba notranje informacije (238. člen KZ-1),
  + zloraba trga finančnih instrumentov (239. člen KZ-1),
  + zloraba položaja ali zaupanja pri gospodarski dejavnosti (240. člen KZ-1),
  + nedovoljeno sprejemanje daril (241. člen KZ-1),
  + nedovoljeno dajanje daril (242. člen KZ-1),
  + ponarejanje denarja (243. člen KZ-1),
  + ponarejanje in uporaba ponarejenih vrednotnic ali vre­dnostnih papirjev (244. člen KZ-1),
  + pranje denarja (245. člen KZ-1),
  + zloraba negotovinskega plačilnega sredstva (246. člen KZ-1),
  + uporaba ponarejenega negotovinskega plačilnega sred­stva (247. člen KZ-1),
  + izdelava, pridobitev in odtujitev pripomočkov za pona­rejanje (248. člen KZ-1),
  + davčna zatajitev (249. člen KZ-1),
  + tihotapstvo (250. člen KZ-1),
  + izdaja tajnih podatkov (260. člen KZ-1),
  + jemanje podkupnine (261. člen KZ-1),
  + dajanje podkupnine (262. člen KZ-1),
  + sprejemanje koristi za nezakonito posredovanje (263. člen KZ-1),
  + dajanje daril za nezakonito posredovanje (264. člen KZ-1),
  + hudodelsko združevanje (294. člen KZ-1).

**Dokazilo:**

a) domači ponudniki: Izjava (OBR-4) in Soglasje za pridobitev osebnih podatkov (OBR-5) ali Dokazilo o nekaznovanosti iz Kazenske evidence fizičnih oziroma pravnih oseb, ki na dan roka za oddajo ponudb ni starejše od štirih (4) mesecev

b) tuji ponudniki: Dokazilo v skladu s točko 4.1. I. poglavja teh navodil

* + 1. da ponudnik na dan, ko poteče rok za oddajo ponudb, ni izločen iz postopkov oddaje javnih naročil zaradi uvrstitve v evidenco ponudnikov z negativnimi referencami iz 77.a člena ZJN-2, 81.a člena ZJNVETPS oz. 73. člena ZJNPOV.

**Dokazilo:**

domači in tuji ponudniki: Izjava (OBR-4)

* + 1. da na dan, ko je bila oddana ponudba, v skladu s predpisi države, v kateri ima sedež, ali predpisi države naročnika, nima zapadlih, neplačanih obveznosti v zvezi s plačili prispevkov za socialno varnost ali v zvezi s plačili davkov v vrednosti 50 eurov ali več.

**Dokazilo:**

a) domači ponudniki: Izjava (OBR-4)

b) tuji ponudniki: Dokazilo v skladu s točko 4.1. I. poglavja teh navodil

* + 1. da ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/2011-UPB2) oziroma da iz predmetne evidence izhaja, da funkcionar naročnika ali njegov družinski član ni član poslovodstva ali/in ni neposredno ali preko drugih oseb v več kot 5% udeležen pri ustanoviteljskih pravicah, upravljanju oziroma kapitalu.

**Dokazilo:**

domači in tuji ponudniki: Izjava (OBR-4)

**12.2. Sposobnost za opravljanje poklicne dejavnosti**

12.2.1. da ima veljavno registracijo za opravljanje dejavnosti, ki je predmet tega naročila, v skladu s predpisi države članice, v kateri je registrirana dejavnost o vpisu v register poklicev ali trgovski register.

**Dokazilo:**

a) domači ponudniki: Izjava (OBR-4)

b) tuji ponudniki: dokazilo v skladu s točko 4.1. I. poglavja teh navodil

**12.3. Tehnična in/ali kadrovska sposobnost**

12.3.1. da ima vsaj eno (1) referenco, ki na dan oddaje ponudbe ni starejša od treh (3) let, s katero dokazuje znanje in izkušnje s področja načrtovanja in izvedbe prostorskih sistemov gospodarske javne infrastrukture na področju telekomunikacij.

**Dokazilo:**

domači in tuji ponudniki: Reference (OBR-6), potrjene s strani naročnika posla

12.3.2. da ima vsaj eno (1) referenco, ki na dan oddaje ponudbe ni starejša od treh (3) let, s katero dokazuje znanje in izkušnje s področja načrtovanja, vzpostavitve in vzdrževanja informacijske podpore pri izdelavi prostorskih baz podatkov.

**Dokazilo:**

domači in tuji ponudniki: Reference (OBR-6), potrjene s strani naročnika posla

12.3.3. da ima vsaj eno (1) referenco, ki na dan oddaje ponudbe ni starejša od treh (3) let, s katero dokazuje znanje in izkušnje na področju zbiranja in analize prostorskih podatkov na področju gospodarske javne infrastrukture.

**Dokazilo:**

domači in tuji ponudniki: Reference (OBR-6), potrjene s strani naročnika posla

12.3.4. da ima vsaj eno (1) referenco, ki na dan oddaje ponudbe ni starejša od treh (3) let, s katero dokazuje znanje in izkušnje z vpisom ali obdelavo podatkov o omrežnih priključnih točkah iz evidence infrastrukturnih omrežij in objektov.

**Dokazilo:**

domači in tuji ponudniki: Reference (OBR-6), potrjene s strani naročnika posla

12.3.5. da navede vsaj štiri (4) člane projektne skupine, ki bodo sodelovali pri izvajanju storitev, ki so predmet tega javnega naročila. Od tega morata imeti vsaj dva (2) člana projektne skupine najmanj univerzitetno izobrazbo s področja geodezije, vsaj dva (2) pa najmanj univerzitetno izobrazbo s področja informatike. Vsaj dva člana projektne skupine morata imeti izkušnje na vseh področjih, ki so opredeljena v točkah od 12.3.1. do 12.3.4. II. poglavja navodil ponudnikom za izdelavo ponudbe, preostali člani projektne skupine pa na vsaj enem od področij, opredeljenih v točkah od 12.3.1. do 12.3.4. II. poglavja navodil ponudnikom za izdelavo ponudbe.

**Dokazilo:**

domači in tuji ponudniki: Seznam projektne skupine (OBR-7) in življenjepisi članov projektne skupine, iz katerih so razvidne izkušnje, vezane na področja, ki so opredeljena v točkah od 12.3.1. do 12.3.4. II. poglavja navodil ponudnikom za izdelavo ponudbe

Ni nujno, da ponudnik za zgoraj zahtevane pogoje zagotovi ločena dokazila. Eno dokazilo lahko ponudnik priloži v zvezi z več pogoji hkrati.

**12.4. Standardi za zagotivetev kakovosti in varnosti**

12.4.1. da zagotavlja ustrezno kakovost izvedbe in varnost podatkov.

**Dokazilo:**

domači in tuji ponudniki: Certifikat ISO9001 ali drugo enakovredno dokazilo

###### **13. Izločitev ponudbe**

Naročnik bo izločil:

* nepravočasne ponudbe;
* ponudbe, ki ne bodo izpolnjevale vseh zahtev iz točke 2. in 12. II. poglavja teh navodil;
* ponudbo, ki ne bo ustrezala vsem tehničnim zahtevam.

**14. Ponudbena cena**

Ponudnik mora v ponudbi navesti končno ceno v EUR. Končna cena mora vsebovati vse stroške, popuste in rabate. Ponudbena cena mora imeti stopnjo in vrednost DDV-ja posebej izkazano.

Cena mora biti fiksna v času trajanja okvirnega sporazuma.

**15. Merilo**

Merilo za izbiro najugodnejšega ponudnika je najnižja cena.

V primeru, da bo več ponudnikov ponudilo enako najnižjo končno vrednost ponudbe, bo naročnik opravil žrebanje – izvlečenje kroglic. Na žrebanju bodo lahko prisotni tisti ponudniki, ki so ponudili enake končne ponudbene vrednosti. O datumu, uri in kraju žrebanja bo naročnik te ponudnike pisno obvestil. Žrebanje bo izvedel naročnik. Naročilo bo oddano tistima ponudnikoma, ki bosta izžrebana prva.

**16. Podatki o lastniški strukturi**

Izbrani ponudnik mora na naročnikov poziv v postopku javnega naročanja ali pri izvajanju javnega naročila posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**17. Veljavnost ponudbe**

**Ponudba mora veljati 180 dni od dneva odpiranja ponudb.**

V izjemnih okoliščinah lahko naročnik zahteva, da ponudnik podaljša čas veljavnosti ponudbe za določeno dodatno obdobje. Zahteva in odgovori ponudnika morajo biti podani v pisni obliki ali preko telefaksa. Ponudnik lahko zavrne zahtevo. Od ponudnika, ki se z zahtevo strinja, ne bo zahtevano ali dovoljeno, da razen podaljšanja veljavnosti ponudbe, kakorkoli drugače spreminja ponudbo.

**18. Variantne ponudbe**

Variantne ponudbe ne bodo upoštevane.

**19. Zavrnitev vseh ponudb**

Naročnik lahko v vseh fazah postopka po poteku roka za odpiranje ponudb zavrne vse ponudbe. Če je naročnik zavrnil vse ponudbe, mora o tem, o razlogih, zaradi katerih ni izbral nobene ponudbe, in o svoji odločitvi, ali bo začel nov postopek, takoj pisno obvestiti ponudnike ali kandidate, ki so predložili ponudbo, in svoj nadzorni organ.

**III. JAVNO ODPIRANJE PONUDB**

Javno odpiranje vseh pravočasno prispelih in pravilno označenih ponudb bo vodila v ta namen imenovana nepristranska komisija (v nadaljevanju: komisija). Javno odpiranje ponudb bo potekalo na sedežu Agencije, Stegne 7, 1000 Ljubljana, v sejni sobi, dne **18. 3. 2016 ob 12:00 uri.**

Na javnem odpiranju ponudb lahko kot stranka sodeluje samo zakoniti zastopnik ponudnika ali njegov pooblaščenec, ki je na poziv dolžan naročniku izročiti pisno pooblastilo za zastopanje ponudnika. Pooblaščenci ponudnikov, ki naročniku ne predložijo pooblastila za sodelovanje na javnem odpiranju ponudb in drugi prisotni ne morejo dajati pripomb.

O odpiranju ponudb se vodi zapisnik po zaporednih številkah ponudb.

Na koncu javnega odpiranja ponudb bodo zapisnik podpisali naročnik ter zakoniti zastopniki ali pooblaščenci ponudnikov. S podpisom zakoniti zastopnik ali pooblaščenec ponudnika potrdi, da se strinja z načinom odpiranja ponudb. Če kdo izmed zgoraj navedenih tega noče storiti, se to zavede v zapisnik in navede razloge za odklonitev podpisa.

Zapisnik o odpiranju ponudb bo naročnik poslal vsem ponudnikom, ki so oddali ponudbe, po pošti v treh delovnih dneh po javnem odpiranju ponudb.

**IV. PREGLED PONUDB**

Pred pričetkom ocenjevanja ponudb naročnik preveri popolnost in vsebinsko pravilnost ponudbe.

Za vsebinsko pravilno šteje ponudba, ki je popolna v skladu z 2. točko II. poglavja navodil ponudnikom za izdelavo ponudbe in ustreza vsem rokom, pogojem in specifikacijam določenim v razpisni dokumentaciji. Če ponudba ni popolna ali vsebinsko pravilna, jo naročnik zavrne. Na pravilnost ponudbe ne vplivajo nebistvene tiskarske napake. Se pa šteje za vsebinsko nepravilno vsaka ponudba, ki kakorkoli in v nasprotju z razpisno dokumentacijo bistveno spreminja katerekoli pravice in dolžnosti ponudnika.

**V. OKVIRNI SPORAZUM**

Naročnik bo z izbranima ponudnikoma sklenil okvirni sporazum v skladu z določbami vzorca iz OBR-3.

Okvirni sporazum je treba podpisati v roku 5 dni od prejema naročnikovega poziva k podpisu.

Okvirni sporazum se sklepa za obdobje štirih (4) let od podpisa.

Naročnik lahko kadarkoli do sklenitve okvirnega sporazuma ob predhodnem soglasju svojega nadzornega organa odstopi od izvedbe tega javnega naročila iz razlogov, navedenih v petem odstavku 80. člena ZJN-2.

**VI. PRAVNO VARSTVO**

Pravno varstvo ponudnikov v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13 in 90/14 – ZDU-1I; v nadaljevanju: ZPVPJN), po postopku in na način kot ga določa zakon.

Zahteva za pravno varstvo v postopkih javnega naročanja se lahko vloži v vseh stopnjah postopka oddaje javnega naročila zoper vsako ravnanje naročnika, razen če zakon, ki ureja oddajo javnih naročil, ali ZPVPJN ne določa drugače. Zahtevo za pravno varstvo lahko vloži aktivno legitimirana oseba, kot jo določa 14. člen ZPVPJN.

Zahtevek za revizijo mora vsebovati:

1. ime in naslov vlagatelja zahtevka (v nadaljnjem besedilu: vlagatelj) ter kontaktno

osebo,

2. ime naročnika,

3. oznako javnega naročila,

4. predmet javnega naročila,

5. očitane kršitve,

6. dejstva in dokaze, s katerimi se kršitve dokazujejo,

7. pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,

8. navedbo, ali gre v konkretnem postopku javnega naročila za sofinanciranje iz evropskih sredstev in iz katerega sklada.

Vlagatelj mora zahtevku za revizijo priložiti potrdilo o plačilu takse v višini 3.500,00 EUR.

Takso je potrebno vplačati na podračun, odprt pri Banki Slovenije za namen plačila taks za predrevizijski in revizijski postopek, številka 01100-1000358802 – izvrševanje proračuna RS. Pri tem mora vlagatelj na plačilnem nalogu vpisati naslednje podatke v predpolje in polje sklicevanja na številko odobritve: 11 16110-7111290-XXXXXXLL (oznaka X pomeni št. objave javnega naročila, oznaka L pa pomeni označbo leta. V kolikor je št. objave javnega naročila krajših šestih znakov se na manjkajoča mesta spredaj vpiše 0).

Zahtevek za revizijo se vloži pisno neposredno pri naročniku, po pošti priporočeno ali priporočano s povratnico. Vlagatelj mora kopijo zahtevka za revizijo hkrati posredovati ministrstvu, pristojnemu za finance.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se, razen v primeru iz četrtega odstavka 25. člena ZPVPJN, vloži v osmih delovnih dneh od dneva:

* objave obvestila o javnem naročilu ali
* obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz razpisne dokumentacije ali predhodno objavljenega obvestila o naročilu, ali
* prejema povabila k oddaji ponudb.

Če naročnik ugotovi, da zahtevek za revizijo ni bil vložen pravočasno ali ga ni vložila aktivno legitimirana oseba iz 14. člena ZPVPJN, da vlagatelj v skladu z drugim odstavkom 15. člena ZPVPJN ni predložil potrdila o plačilu takse ali da ni bila plačana ustrezna taksa, ga najpozneje v treh delovnih dneh od prejema s sklepom zavrže.

PONUDNIK OBR-1

**P O N U D B A**

**ZA SVETOVANJE IN IZVEDBA GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA**

**1. PONUDNIK**

**PODATKI O PONUDNIKU IN PODIZVAJALCIH OZ. IZVAJALCIH V SKUPNEM NASTOPU**

**PONUDNIK OZ. POSLOVODEČI (v primeru skupnega nastopa):**

|  |  |
| --- | --- |
| Naziv oz. popolna firma ponudnika |  |
| Sedež ponudnika |  |
| Odgovorna/e oseba/e oziroma zakoniti zastopnik(i) (podpisnik(i) okvirnega sporazuma) |  |
| Kontaktna oseba |  |
| Telefon |  |
| Telefax |  |
| E-pošta |  |
| Številka TRR |  |
| Matična številka |  |
| Identifikacijska številka za DDV |  |
| Pristojni davčni urad |  |

**2. IZVEDBA JAVNEGA NAROČILA S PODIZVAJALCI**

To točko izpolnijo ponudniki v primeru, da bodo pri izvedbi javnega naročila sodelovali s podizvajalci. Hkrati pa ponudniki za vsakega podizvajalca izpolnijo tudi 1. točko tega obrazca.

|  |  |
| --- | --- |
| **Zap. št.** | **Nazivi oz. popolne firme podizvajalcev** |
| 1. |  |
| 2. |  |
| 3. |  |
| 4. |  |

Ponudnik izpolni tabelo »Del izvedbe javnega naročila, ki ga bo izvedel podizvajalec« za vsakega podizvajalca tolikokrat, kolikor različnih delov izvedbe naročila bo posamezni podizvajalec izvedel.

***Del izvedbe javnega naročila, ki ga bo izvedel podizvajalec:***

|  |  |
| --- | --- |
| Skrajšana firma podizvajalca |  |
| Opis dela izvedbe naročila, ki ga bo izvedel podizvajalec |  |
| Količina |  |
| Vrednost |  |
| Kraj izvedbe |  |
| Rok izvedbe |  |

**3. IZVEDBA JAVNEGA NAROČILA V SKUPNI IZVEDBI**

To točko izpolnijo ponudniki v primeru, da bodo javno naročilo izvedli v skupni izvedbi. Hkrati pa vsak od soponudnikov izpolni tudi 1. točko tega obrazca.

|  |  |
| --- | --- |
| **Zap. št.** | **Nazivi oz. popolne firme soponudnikov** |
| 1. |  |
| 2. |  |
| 3. |  |
| 4. |  |

**Ta obrazec podpišejo predstavniki vseh ponudnikov, ki so predložili skupno ponudbo.**

Izjavljamo, da:

* se v celoti strinjamo in sprejemamo pogoje in ostale zahteve naročnika, navedene v tej razpisni dokumentaciji, brez kakršnihkoli omejitev;
* bomo pri izvajanju storitev upoštevali veljavne predpise in standarde;
* smo ob izdelavi ponudbe pregledali celotno razpisno dokumentacijo;
* smo v celoti seznanjeni z obsegom in zahtevnostjo javnega naročila;
* ne bomo imeli do naročnika kakršnegakoli odškodninskega zahtevka, če ne bomo izbrani za izvedbo javnega naročila;
* bomo varovali podatke, ki jih naročnik opredeli kot zaupne;
* smo podali samo resnične oziroma verodostojne izjave.

Dne: \_\_\_\_\_\_\_\_\_\_\_\_\_\_ Žig in podpis ponudnika

\_\_\_\_\_\_\_\_\_\_\_\_\_\_\_\_\_\_\_\_

OBR-2

PONUDNIK

**PREDRAČUN**

**PREDMET JAVNEGA NAROČILA:** **SVETOVANJE IN IZVEDBA GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA**

|  |  |  |  |  |  |
| --- | --- | --- | --- | --- | --- |
| Opis blaga/storitve | EM | Količina | Cena na EM brez DDV: | DDV (%) | Vrednost brez DDV: |
| Svetovanje v skladu z opisom iz tehničnih specifikacij | ura | 2000 |  |  |  |
|  | | | *Davčna osnova:* | |  |
| *Znesek davka:* | |  |
| *Vrednost brez DDV skupaj:* | |  |
| ***Za plačilo v EUR z DDV:*** | |  |

Dne: \_\_\_\_\_\_\_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBR-3

**VZOREC OKVIRNEGA SPORAZUMA**

**Agencija za komunikacijska omrežja in storitve Republike Slovenije**, Stegne 7, 1000 Ljubljana, matična št. 1332899, davčna št. SI10482369, ki jo zastopa in predstavlja direktor Franc Dolenc (v nadaljevanju: *naročnik*)

in

, matična št. , davčna št. , ki jo zastopa  (v nadaljevanju: *izvajalec*),

se dogovorita in skleneta naslednji

**OKVIRNI SPORAZUM št. \_\_\_\_\_\_\_\_\_\_\_\_\_\_\_**

**UVODNE DOLOČBE**

1. člen

Stranki sporazuma ugotavljata, da:

* je naročnik izvedel postopek oddaje javnega naročila za IZBIRO PONUDNIKA ZA IZVEDBO SVETOVANJ IN IZVEDBE GEOGRAFSKIH ANALIZ, ZBIRANJA PODATKOV, GEOGRAFSKE SEGMENTACIJE TER VZDRŽEVANJE IN NADGRADNJA OBSTOJEČEGA GEO-PODATKOVNEGA SISTEMA, objavljen na Portalu javnih naročil pod št. objave  z dne  v skladu s 25. členom Zakona o javnem naročanju (Uradni list RS, št. 12/2013 – UPB5, 19/2014 in 90/2014-ZDU-1; v nadaljevanju: ZJN-2) z namenom sklenitve okvirnega sporazuma v skladu s 7. odstavkom 32. člena ZJN-2;
* je naročnik v skladu s 7. odstavkom 32. člena ZNJ-2 izbral *dva ponudnika oziroma enega (1) ponudnika, v kolikor je oddal ponudbo samo en (1) ponudnik*;
* izvajalec izpolnjuje pogoje iz razpisne dokumentacije za opravljanje dejavnosti, ki je predmet tega okvirnega sporazuma in je sposoben izvesti naročilo.

2. člen

(1) S tem sporazumom se stranki dogovorita o splošnih in posebnih pogojih izvajanja javnega naročila iz prejšnjega člena.

(2) Razpisna dokumentacija in ponudba sta sestavni del tega sporazuma.

**PREDMET OKVIRNEGA SPORAZUMA**

3. člen

(1) Predmet okvirnega sporazuma je izvedba svetovanj in izvedba geografskih analiz, zbiranja podatkov, geografske segmentacije ter vzdrževanje in nadgradnja obstoječega geo-podatkovnega sistema ter svetovanja pri zajemu, zbiranju in preverbi podatkov, analiza podatkov, analiza križanj različnih podatkovnih vsebin in distribucija podatkov ter priučitev zaposlenih za osnovne operacije kreiranja osnovnih poročil in analiz po sprotnih navodilih naročnika po principu okvirnega sporazuma.

(2) Naročnik se s tem okvirnim sporazumom ne zavezuje, da bo naročil določeno količino svetovalnih ur, opredeljenih v obrazcu »Predračun«, ki je sestavni del tega sporazuma, saj je količina zanj v trenutku sklepanja tega sporazuma objektivno neugotovljiva. Naročnik pa se z okvirnim sporazumom zavezuje, da bo v primeru, če bo naročal storitve, ki so predmet tega sporazuma, le-te naročal pri izvajalcu, s katerim ima sklenjen okvirni sporazum.

(3) Sestavni del tega sporazuma je tudi seznam podizvajalcev.

4. člen

(1) Predmet okvirnega sporazuma so stalna naročila svetovalnih ur, ki jih naročnik po obsegu in časovno ne more vnaprej določiti. Količine in vrste storitev so okvirne, niso dokončne in se prilagajajo konkretnim potrebam ter razpoložljivim finančnim sredstvom naročnika. Naročnik ni odškodninsko ali kako drugače odgovoren zaradi nedoseganja ocenjenih razpisanih količin svetovalnih ur.

(2) V primeru, da bi naročnik tekom trajanja tega okvirnega sporazuma potreboval svetovanje, ki ni predmet tega okvirnega sporazuma, pa ga izvajalec lahko izvede, se bo z izvajalcem dogovoril za izvedbo takega svetovanja. Naročnik in izvajalec bosta v navedenem primeru dogovorila ceno za svetovalno uro, medtem ko vsi ostali pogoji, vezani na izvedbo svetovanja (fiksnost cene, plačilni rok, rok izvedbe in ostali pogoji) veljajo iz tega okvirnega sporazuma.

5. člen

Ta sporazum se sklepa za obdobje 4 (štirih) let od dneva podpisa okvirnega sporazuma oziroma do porabe pri naročniku zagotovljenih sredstev za predmetno javno naročilo.

**OBVEZE NAROČNIKA IN IZVAJALCA**

6. člen

Izvajalec se obvezuje:

* svetovalne ure opravljati na sedežu naročnika, razen če se predhodno z naročnikom dogovori drugače,
* prevzete storitve izvesti kot dober strokovnjak, upoštevaje predpise in standarde s tega področja,
* sodelovati z naročnikom in upoštevati njegove zahteve, v kolikor so v skladu s predmetom in v obsegu tega sporazuma,
* dajati potrebna pojasnila in po potrebi projektno reševati težave, ki nastanejo pri izvedbi storitev po tem sporazumu,
* opraviti storitve po tem sporazumu gospodarno in v korist naročnika,
* da bo odzivni čas na naročnikovo zahtevo čimkrajši oziroma se bodo interventne naloge začele izvajati najmanj 24 ur po naročnikovi zahtevi, ostale naloge pa najmanj 3 dni po naročnikovi zahtevi, pri čemer bo naročnik ob podaji zahteve za izvedbo posamezne naloge opredelil, ali je ta interventna ali ne,
* izpolniti obveznosti v roku in na predviden način,
* pisno obvestiti naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku, ločeno po projektnih nalogah, vsak torek pisno poročati o opravljenih aktivnostih za pretekli teden, v kolikor so se aktivnosti v preteklem tednu izvajale
* naročniku, ločeno po projektnih nalogah, najkasneje do 5. v mesecu pisno poročati o opravljenih aktivnostih in porabljenih urah za pretekli mesec, poročila pa poslati v potrditev naročniku, ki ga mora pregledati v petih delovnih dneh; v kolikor se naročnik v petih delovnih dneh pisno ne odzove na poročilo, se poročilo šteje kot potrjeno,
* po končanih vseh aktivnostih napisati končno poročilo, ki vsebuje tudi vse morebitne tehnične podrobnosti oziroma navodila, ki jih bo naročnik potreboval pri nadaljnjem samostojnem delu.

7. člen

Naročnik se obvezuje:

* izvajalcu na tedenski bazi določati nova področja svetovanja in potrjevati plan,
* izvajalcu na redni tedenski in mesečni bazi pregledovati poročila, pri čemer lahko zahteva podrobnejše obrazložitve,
* izvajalcu omogočiti izvajanje del, ki so predmet tega sporazuma,
* preveriti opravljena dela, ki so predmet tega sporazuma,
* izvajalcu nuditi vso pomoč, da bo ta lahko opravil storitev v skladu z zahtevami tega sporazuma,
* obveščati izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih storitev,
* plačati finančne obveznosti, nastale po tem sporazumu.

8. člen

Naročnikove zahteve ter specifikacije v zvezi z izvedbo naročila po prvem členu tega sporazuma se lahko v soglasju z izvajalcem med trajanjem sporazuma tudi spremenijo, dopolnijo ali razširijo, pri čemer pa izvajalec v nobenem primeru ni upravičen do povračila kakršnih koli stroškov, ki bi jih spremenjene zahteve morebiti povzročile. Naročnik v nobenem primeru ne sme prekoračiti števila ur določenega s tem okvirnim sporazumom.

**NAČIN NAROČANJA**

9. člen

(1) Svetovanje po tem okvirnem sporazumu se bo izvajalo sukcesivno v skladu s potrebami naročnika. Izvajalec prične z izvedbo storitve na podlagi vsakokratnega ustnega ali pisnega zahtevka s strani naročnika.

(2) Naročila bo naročnik posredoval izvajalcu ustno ali v pisni obliki, praviloma po elektronski pošti na elektronski naslov izvajalca.

**POOBLAŠČENE OSEBE**

10. člen

(1) Skrbnik okvirnega sporazuma na strani naročnika je \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Skrbnik okvirnega sporazuma na strani izvajalca je , ki je tudi odgovoren za izvedbo storitev po tem sporazumu.

**CENA**

11. člen

(1) Izvajalec bo opravil svetovalne ure pri izvedbi svetovanj in izvedbi geografskih analiz, zbiranja podatkov, geografske segmentacije ter vzdrževanje in nadgradnja obstoječega geo-podatkovnega ter svetovanj pri zajemu, zbiranju in preverbi podatkov, analiza podatkov, analiza križanj različnih podatkovnih vsebin in distribucija podatkov ter priučitev zaposlenih za osnovne operacije kreiranja osnovnih poročil in analiz po sprotnih navodilih naročnika po ceni  EUR na uro brez DDV.

(2) Število dejansko porabljenih ur, opravljenih na sedežu naročnika in drugod, ne sme preseči skupaj 2000 ur. V primeru, da bi izvajalec za izpolnitev naročila porabil manj kot 2000 ur, mu je naročnik dolžan izplačati zgolj toliko ur, kolikor jih je izvajalec dejansko porabil.

(3) Naročnik se obvezuje, da bo *izbranemu ponudniku oziroma izbranima ponudnikoma* naročil storitve najmanj v višini 70 % vrednosti okvirnega sporazuma.

(4) Cena iz ponudbenega predračuna, ki jo je ponudil izvajalec, je fiksna ves čas trajanja okvirnega sporazuma.Stranki okvirnega sporazuma sta soglasni, da so vsi stroški izvajalca vključeni v ceno. Cena vsebuje vse dajatve in stroške, razen davka na dodano vrednsot. Revalorizacija je možna samo skladno z zakonodajo, ki velja za naročnika.

(5) Naročnik bo vsako leto sprejemal finančne obveznosti do izvajalca po tem okvirnem sporazumu na podlagi ustreznih pravnih podlag (Program dela in finančni načrt za tekoče leto oziroma glede na določila Zakona o elektronskih komunikacijah Ur. l.RS št. 109/12 in nadaljnji). V primeru, da naročnik v posameznem letu veljavnosti tega okvirnega sporazuma ne bo imel zagotovljenih sredstev, obveznosti iz tega okvirnega sporazuma v tem letu mirujejo.

**PLAČILNI POGOJI**

12. člen

(1) Izvajalec bo za opravljene storitve po tem sporazumu naročniku mesečno izstavljal račune na podlagi s strani naročnika potrjenega mesečnega poročila. Iz računa mora biti razvidno, koliko ur je izvajalec porabil za storitve iz prvega odstavka 3. člena tega sporazuma.

(2) Naročnik bo izstavljen račun plačal v roku 30 dni od uradnega datuma prejema računa na transakcijski račun izvajalca številka IBAN , odprt pri banki (naziv banke in BIC) .

(3) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan**.**

**JAMSTVA IN GARANCIJSKE OBVEZNOSTI IZVAJALCA**

13. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi in v skladu s specificiranimi zahtevami naročnika.

(2) V kolikor izvajalec ni sposoben zagotoviti posameznih storitev, ki so predmet tega sporazuma, lahko naročnik takšne storitve naroči pri drugih ponudnikih na stroške izvajalca.

**VIŠJA SILA**

14. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank sporazuma in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo obveznosti po tem sporazumu.

(2) Izvajalec je dolžan pisno obvestiti naročnika o nastanku višje sile v treh delovnih dneh po nastanku le-te.

(3) Nobena od strank sporazuma ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**KAZNI, PREDVIDENE PO OKVIRNEM SPORAZUMU**

15. člen

(1) V primeru, da izvajalec zamuja z izvedbo potrjenih rokov iz razlogov, ki niso na strani naročnika ter ne gre za opravičeno zamudo, je izvajalec dolžan plačati kazen v višini 0,5 % od vrednosti vsote ur za potrjeno nalogo za vsak dan zamude, vendar največ 10% od vrednosti vsote ur za celotno potrjeno nalogo.

(2) V primeru, da zamuda ali napake pri izvedbi onemogočajo namen posla, lahko naročnik razdre okvirni sporazum in zahteva odškodnino.

(3) V primeru, da se kazen iz 1. odstavka tega člena ne plača, ima naročnik pravico, da jo odšteje od še neplačanih obveznosti, ki jih ima po tem sporazumu.

**POSLOVNA SKRIVNOST**

16. člen

(1) Stranki sta sporazumni, da vsi podatki, do katerih bi prišli z izvedbo tega sporazuma, predstavljajo poslovno skrivnost, in se zavezujeta, da bosta vse podatke skrbno varovali in jih uporabljali izključno v zvezi z izvedbo tega sporazuma.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja tega sporazuma.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti tega sporazuma ali po tem, če so ta gradiva označena z oznako interno oziroma zaupno.

(4) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

**PROTIKORUPCIJSKA KLAVZULA**

17. člen

Če pri tem sporazumu kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist:

– za pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem obveznosti po okvirnem sporazumu ali

– za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njegovemu predstavniku, zastopniku, posredniku,

je ta sporazum ničen.

**PREKINITEV OKVIRNEGA SPORAZUMA**

18. člen

(1) Katerakoli od strank lahko zaradi kršitev obveznosti, določenih v okvirnem sporazumu, s strani nasprotne stranke, če kršitve ne prenehajo po pisnem opominu, odstopi od okvirnega sporazuma. V primeru odstopa sta stranki dolžni poravnati medsebojne obveznosti iz tega sporazuma in nastalo škodo.

(2) Če izvajalec neutemeljeno zavrne naročilo ali če se med opravljanjem del po tem sporazumu izkaže, da se izvajalec ne drži pogojev oziroma da dela na opravlja v skladu s tem sporazumom, ga naročnik na to pisno opozori. Če v roku 7 dni od dneva prejema opozorila izvajalec dela ne prilagodi zahtevam naročnika oziroma določilom sporazuma, lahko naročnik takoj po preteku tega roka sporazum enostransko razdre, izvajalec pa mu je dolžan povrniti morebitne stroške in nastalo škodo.

(3) V vsakem primeru lahko katera od strank okvirnega sporazuma odstopi, s tem da glede na razlog odstopa izbere za nasprotno stran primeren čas ter poravna vse stroške, ki jih s tem povzroči.

**REŠEVANJE SPOROV**

19. člen

Morebitne spore, ki bi nastali v zvezi z izvajanjem tega sporazuma, bosta stranki skušali rešiti sporazumno. V kolikor to ne bo mogoče, je za reševanje sporov iz tega sporazuma pristojno stvarno pristojno sodišče v Ljubljani.

**KONČNE DOLOČBE**

20. člen

(1) Okvirni sporazum je sklenjen z dnem podpisa zadnje od obeh strank in velja za čas veljavnosti, kot je opredeljeno v okvirnem sporazumu.

(2) Okvirni sporazum se lahko spremeni ali dopolni s pisnim aneksom, ki ga sprejmeta in podpišeta obe stranki. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čimbolj ustrezati namenu, ki ga je želela doseči neveljavna določba.

(3) Stranki sporazuma lahko ta okvirni sporazum podaljšata skladno z veljavno zakonodajo, ki ureja javno naročanje. Če je okvirni sporazum sklenjen z odložnim pogojem oziroma če naročnik v letnem finančnem planu nima odobrenih sredstev za namen izvajanja tega okvirnega sporazuma, se okvirni sporazum prekinja.

21. člen

Odstop tega okvirnega sporazuma tretjemu je možen samo s pisnim soglasjem obeh strank.

22. člen

Za urejanje razmerij, ki niso izrecno določena s tem sporazumom, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo z okvirnim sporazumom opredeljena medsebojna razmerja.

23. člen

Okvirni sporazum je sestavljen v štirih (4) enakih izvodih, od katerih prejme vsaka stranka po dva (2) izvoda.

IZVAJALEC NAROČNIK

Datum: \_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_

|  |  |
| --- | --- |
|  | Agencija za komunikacijska omrežja in storitve Republike Slovenije |
|  | **Franc Dolenc**  Direktor |

Priloge:

- ponudba z dne , katere del je predračun,

- razpisna dokumentacija, št. 4301-2/2016/3 z dne 22. 2. 2016.

PONUDNIK OBR-4

**IZJAVA O IZPOLNJEVANJU POGOJEV**

S to izjavo se dokazuje izpolnjevanje tistih pogojev iz točke 12. II. poglavja Navodil ponudnikom za izdelavo ponudbe, za katere je naročnik pri posameznem pogoju navedel, da zadostuje predložitev te izjave.

Ponudnik pri vsaki točki sam obkroži, ali posamezen pogoj izpolnjuje ali ne.

|  |  |  |  |
| --- | --- | --- | --- |
| ZŠ | Pod kazensko in materialno odgovornostjo izjavljamo, da: | Izpolnjujemo  (ustrezno obkrožite) | |
| 1. | nismo bili ali naš zakoniti zastopnik pravnomočno obsojeni zaradi naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12; v nadaljevanju: KZ-1): sprejemanje podkupnine pri volitvah (157. člen KZ-1), goljufija (211. člen KZ-1), protipravno omejevanje konkurence (225. člen KZ-1), povzročitev stečaja z goljufijo ali nevestnim poslova­njem (226. člen KZ-1), oškodovanje upnikov (227. člen KZ-1), poslovna goljufija (228. člen KZ-1), goljufija na škodo Evropske unije (229. člen KZ-1), preslepitev pri pridobitvi in uporabi posojila ali ugodnosti (230. člen KZ-1), preslepitev pri poslovanju z vrednostnimi papirji (231. člen KZ-1), preslepitev kupcev (232. člen KZ-1), neupravičena uporaba tuje oznake ali modela (233. člen KZ-1), neupravičena uporaba tujega izuma ali topografije (234. člen KZ-1), ponareditev ali uničenje poslovnih listin (235. člen KZ-1), izdaja in neupravičena pridobitev poslovne skrivnosti (236. člen KZ-1), zloraba informacijskega sistema (237. člen KZ-1), zloraba notranje informacije (238. člen KZ-1), zloraba trga finančnih instrumentov (239. člen KZ-1), zloraba položaja ali zaupanja pri gospodarski dejavnosti (240. člen KZ-1), nedovoljeno sprejemanje daril (241. člen KZ-1), nedovoljeno dajanje daril (242. člen KZ-1), ponarejanje denarja (243. člen KZ-1), ponarejanje in uporaba ponarejenih vrednotnic ali vre­dnostnih papirjev (244. člen KZ-1), pranje denarja (245. člen KZ-1), zloraba negotovinskega plačilnega sredstva (246. člen KZ-1), uporaba ponarejenega negotovinskega plačilnega sred­stva (247. člen KZ-1), izdelava, pridobitev in odtujitev pripomočkov za pona­rejanje (248. člen KZ-1), davčna zatajitev (249. člen KZ-1), tihotapstvo (250. člen KZ-1), izdaja tajnih podatkov (260. člen KZ-1), jemanje podkupnine (261. člen KZ-1), dajanje podkupnine (262. člen KZ-1), sprejemanje koristi za nezakonito posredovanje (263. člen KZ-1), dajanje daril za nezakonito posredovanje (264. člen KZ-1), hudodelsko združevanje (294. člen KZ-1); | DA | NE |
| 2. | na dan, ko poteče rok za oddajo ponudb, nismo izločeni iz postopkov oddaje jav­nih naročil zaradi uvrstitve v evidenco ponudnikov z negativnimi referencami iz 77.a člena ZJN-2, 81.a člena ZJNVETPS oz. 73. člena ZJNPOV; | DA | NE |
| 3. | na dan, ko je bila oddana ponudba, v skladu s predpisi države, v kateri imamo sedež, ali predpisi države naročnika, nimamo zapadlih, neplačanih obveznosti v zvezi s plačili prispevkov za socialno varnost ali v zvezi s plačili davkov v vrednosti 50 eurov ali več; | DA | NE |
| 4. | nismo uvrščeni v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/2011-UPB2) oziroma da iz predmetne evidence izhaja, da funkcionar naročnika ali njegov družinski član ni član poslovodstva ali/in ni neposredno ali preko drugih oseb v več kot 5% udeležen pri ustanoviteljskih pravicah, upravljanju oziroma kapitalu; | DA | NE |
| 5. | imamo veljavno registracijo za opravljanje dejavnosti, ki je predmet tega naročila, v skladu s predpisi države članice, v kateri je registrirana dejavnost o vpisu v register poklicev ali trgovski register; | DA | NE |
| 6. | sprejemamo vse pogoje tega javnega naročila. | DA | NE |

**Ponudnik ustrezno izpolni:**

1. Dejavnost lahko opravljamo na podlagi vpisa v sodni oz. poslovni register, pod vložno številko       oz. na osnovi vpisa pri Davčnem uradu RS enota v      , številka       ali na podlagi vpisa v register       št.       v skladu s predpisi države.
2. Za opravljanje dejavnosti, ki je predmet naročila, smo na podlagi Zakona       pridobili ustrezno dovoljenje, številka       izdano pri       dne      .

Smo člani naslednje organizacije:       (vpisati le v primeru, če mora biti gospodarski subjekt za opravljanje svoje dejavnosti član posebne organizacije-zbornice, združenja itd..).

1. Za opravljanje dejavnosti, ki je predmet naročila ne potrebujemo posebnega dovoljenja in lahko dejavnost opravljamo že na podlagi vpisa v sodni oz. poslovni register oz. vpisa pri Davčnem uradu.

Pod kazensko in materialno odgovornostjo izjavljamo, da so vsi zgoraj navedeni podatki točni in resnični.

Ta izjava je sestavni del ponudbe, s katero se prijavljamo za javno naročilo za »SVETOVANJE IN IZVEDBO GEOGRAFSKIH ANALIZ, ZBIRANJE PODATKOV, GEOGRAFSKE SEGMENTACIJE TER VZDRŽEVANJE IN NADGRADNJO OBSTOJEČEGA GEO-PODATKOVNEGA SISTEMA«.

Javno naročilo je bilo objavljeno na Portalu javnih naročil, datum objave      , številka objave      .

Dne: \_\_\_\_\_\_\_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBR-5

**SOGLASJE ZA PRIDOBITEV OSEBNIH PODATKOV**

**1. Podatki o ponudniku:**

Naziv ponudnika:

Ulica:

Poštna številka in kraj:

ID za DDV:       Matična številka

**2. Podatki o zakonitih zastopnikih[[2]](#footnote-2):**

2.1 Zakoniti zastopnik:

Ulica:       (naslov stalnega prebivališča)

Poštna številka in kraj:

Matična številka (EMŠO):

2.2 Zakoniti zastopnik:

Ulica:       (naslov stalnega prebivališča)

Poštna številka in kraj:

Matična številka (EMŠO):

2.3 Zakoniti zastopnik:

Ulica:       (naslov stalnega prebivališča)

Poštna številka in kraj:

Matična številka (EMŠO):

Naročniku dajemo soglasje skladno s 6. odstavkom 41. člena ZJN-2, da za potrebe javnega naročila za »SVETOVANJE IN IZVEDBO GEOGRAFSKIH ANALIZ, ZBIRANJE PODATKOV, GEOGRAFSKE SEGMENTACIJE TER VZDRŽEVANJE IN NADGRADNJO OBSTOJEČEGA GEO-PODATKOVNEGA SISTEMA«, objavljenega na Portalu javnih naročil, datum objave      , številka objave      , pridobi naše osebne podatke.

1. …………………………………………..

(podpis zakonitega zastopnika)

1. ………………………………………….. Žig:

(podpis zakonitega zastopnika)

1. ………………………………………….. Kraj in datum: ………………………..

(podpis zakonitega zastopnika)

OBR-6

**REFERENCE**

|  |  |
| --- | --- |
| **Naslov projekta** |  |
| **Vrednost projekta** |  |
| **Datum začetka in končanja storitve** |  |
| **Kratek opis storitve** |  |
| **Člani projektne skupine, ki so sodelovali pri izvedbi storitve** |  |
| **Kontaktna oseba pri naročniku, ki lahko potrdi storitev (ime in priimek, e-pošta in tel. št.)** |  |

Dne: \_\_\_\_\_\_\_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PONUDNIK OBR-7

**SEZNAM PROJEKTNE SKUPINE**

Pri izvedbi javnega naročila bodo sodelovali naslednji strokovnjaki (v skladu s točko 12.3.5. II. poglavja navodil ponudnikom za izdelavo ponudbe).

|  |  |  |  |
| --- | --- | --- | --- |
| **ZŠ** | **Ime in priimek** | **Izobrazba** | **Vloga v projektni skupini** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |

Dne: \_\_\_\_\_\_\_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ta seznam je sestavni del ponudbe, s katero se prijavljamo za javno naročilo za »SVETOVANJE IN IZVEDBO GEOGRAFSKIH ANALIZ, ZBIRANJE PODATKOV, GEOGRAFSKE SEGMENTACIJE TER VZDRŽEVANJE IN NADGRADNJO OBSTOJEČEGA GEO-PODATKOVNEGA SISTEMA«.

**TEHNIČNE SPECIFIKACIJE**

Predmet tega javnega naročila je **izbira ponudnika za izvedbo svetovanj pri različnih geografskih analizah, zbiranja in pridobitve novih vhodnih podatkov ter posodobitev obstoječih podatkov, geografske segmentacije upoštevnih trgov ter vzdrževanja in nadgradnje obstoječega geo-podatkovnega sistema**.

Svetovanje in izvedba storitev vsebuje naslednje naloge:

1. **Nadgradnja in pridobitev vhodnih podatkov s podatki mobilnih infrastrukturnih omrežij na nivoju Republike Slovenije:**

Agencija razpolaga z obstoječimi podatki o mobilnih omrežjih (lokacije baznih postaj, kapacitete omrežja). Izvajalec bo svetoval pri pridobivanju teh podatkov in vnosu v obstoječi geo-podatkovni sistem. Na osnovi teh podatkov bo izvajalec opravil študijo zmogljivosti mobilnih omrežij na področju prenosa podatkov po posameznih geografskih področjih.

1. **Nadgradnja in pridobitev vhodnih podatkov o razpoložljivi kabelski kanalizaciji ter posodobitve obstoječih podatkov iz evidence omrežnih priključnih točk:**

V času izvajanja svetovanj na področju vzpostavitve geo-podatkovnega sistema pri naročniku so lastniki javnih komunikacijskih omrežij in pripadajoče infrastrukture, organu, pristojnemu za geodetske zadeve poročali nekatere novosti in spremembe ter bolj natančne podatke o obstoječem stanju in zmogljivosti omrežne priključne točke v skladu z določili 14. člena Zakona o elektronskih komunikacijah (Uradni list RS, št. 109/12, 110/13, 40/14 – ZIN-B, 54/14 – Odl. US.), zato je potrebno v obstoječi sistem vnesti posodobljene podatke. Lastniki komunikacijskih omrežij in pripadajoče infrastrukture tudi sicer dolžni sporočati vsako spremembo pristojnemu organu najmanj v treh mesecih po njenem nastanku. Agencija bo v okviru geografskih analiz po dogovoru in potrebi dodatno zbrala razpoložljive podatke o obstoječi kabelski kanalizaciji in drugih spremljevalnih objektih (npr. jaški, telekomunikacijska razdelilna omarica, ipd.), ki so primerni za naknadno vpihovanje optičnih vlaken.

1. **Nadgradnja in pridobitev vhodnih podatkov komunikacijskih vodov:**

Dne 1.9.2015 je v veljavo stopil Pravilnik o katastru komunikacijskega omrežja in pripadajoče infrastrukture (Uradni list RS, št.55/15), ki določa vodenja in vsebino katastra komunikacijskega omrežja in pripadajoče infrastrukture in način posredovanja podatkov o vrstah in legi omrežij ter objektov, ki so del komunikacijskega omrežja in pripadajoče infrastrukture in jih mora lastnik takšnega komunikacijskega omrežja in pripadajoče infrastrukture posredovati neposredno Geodetski upravi Republike Slovenije za vpis v kataster v skladu z Direktivo 2014/61/EU Evropskega parlamenta in Sveta z dne 15. maja 2014 o ukrepih za znižanje stroškov za postavitev elektronskih komunikacijskih omrežij visokih hitrosti (UL L št. 155 z dne 23. 5. 2014, str. 1). Bistvena novost pravilnika je, da morajo lastniki v katastru evidentirati komunikacijski vod iste vrste ter istega lastnika na isti trasi in z enako lego z navedbo njegove vrste, česar do sedaj v katastru ni bilo. Prehodne določbe določajo, da mora lastnik komunikacijskega omrežja in pripadajoče infrastrukture, ki ni bil zavezanec za vpis v kataster pred uveljavitvijo Zakona o elektronskih komunikacijah (Uradni list RS, št. 109/12, 110/13, 40/14 – ZIN-B in 54/14 – odl. US) in skladno s Pravilnikom o katastru javnega komunikacijskega omrežja in pripadajoče infrastrukture (Uradni list RS, št. 56/05, 64/05 – popr. in 33/07 – ZPNačrt), posredovati podatke za vpis v kataster za komunikacijska omrežja in pripadajočo infrastrukturo, ki so bila zgrajena pred začetkom veljavnosti tega pravilnika, najkasneje do 30. junija 2016 in enaka določba velja tudi za lastnike javnega komunikacijskega omrežja in pripadajoče infrastrukture. Takoj bo bodo ti podatki vneseni v kataster jih bo izvajalec vpeljal v geo-podatkovni sistem agencije in nadgradil tudi spletni interni pregledovalnik.

1. **Svetovanje in izvedba določitve ustrezne metodologije za izvedbo geografske segmentacije upoštevnih trgov za dostop do širokopasovnega omrežja:**

Priporočilo Evropske komisije z dne 11. septembra 2013 o doslednih obveznostih nediskriminacije ter metodologijah za izračun stroškov za spodbujanje konkurence in izboljšanje okolja za naložbe v širokopasovne povezave (2013/466/EU) kot osnovo za ocenitve tržne moči na posameznem področju RS oziroma za segmentiranje regulatornih ukrepov navaja geografsko segmentacijo. Geografska segmentacija lahko poteka na različne načine, kjer je agencija v prednosti glede na dejstvo, da je že predhodno vzpostavila sistem baz prostorskih podatkov, glede na katere je pričakovan rezultat geografske segmentacije veliko bolj realen kot v primeru da tega ne bi imela. Določitev geografskega trga je glede na zakonske določbe ena izmed dveh glavnih komponent definicije upoštevnega trga, primernega za predhodno urejanje trga (določitev trga proizvodov in geografska določitev trga). Po opredelitvi upoštevnega proizvodnega oziroma storitvenega trga je treba opredeliti geografski obseg trga, kar omogoči ocenitev razmer učinkovite konkurence na njem. Glede na uveljavljeno prakso, ustrezni geografski trg obsega območje, na katerem so zadevna podjetja vključena v ponudbo in povpraševanje po zadevnih proizvodih in storitvah, na katerem so pogoji konkurence dovolj enotni in ki ga je moč razlikovati od sosednjih območij, ker so pogoji konkurence na teh območjih znatno drugačni. Na področju elektronskih komunikacij se geografski obseg ustreznega trga skladno z uveljavljeno prakso določa na podlagi dveh glavnih meril: območje, ki ga pokriva omrežje in obstoj pravnih in drugih normativnih instrumentov. Izvajalec bo s pomočjo metode geografske segmentacije preveril, ali so na vseh področjih republike Slovenije enaki konkurenčni pogoji za nastopanje na trgu. Predvsem bo potrebno preveriti ali se konkurenčni pogoji razlikujejo vsej v tistih delih nacionalnega teritorija, kjer je prisotnih več infrastrukture (urbana središča) od tistih, kjer je prisotna zgolj ena infrastruktura in je operater s pomembno tržno močjo en sam.

1. **Svetovanje in izvedba geografskih analiz pri analizi maloprodajnih cen na trgu telekomunikacij v Republiki Sloveniji:**

Agencija je za potrebe nove regulacije upoštevnih trgov 3a in 3b na podlagi revidiranega Priporočila o upoštevnih trgih in Priporočila o doslednih obveznostih nediskriminacije ter metodologijah za izračun stroškov za spodbujanje konkurence in izboljšanje okolja za naložbe v širokopasovne povezave, pričela z določanjem vodilnih produktov (flagship products). Operaterjem je v ta namen že posredovala vprašalnike o vodilnih paketih, ki jih nudijo končnim uporabnikom. Operaterji so posredovali podatke za izbranih pet vodilnih paketov (TOP 5), ki so jih sami določili na podlagi določenih kriterijev: prihodki, tržni delež, strošek oglaševanja, rast priključkov (število priključkov) in rast priključkov (delež). Agencija je na predhodno opisan način zbrane podatke analizirala in ugotovila, da potrebuje za poglobljeno analizo maloprodajnih proizvodov, s katero bi lahko natančneje opredelila vodilne produkte (flagship products), ki imajo vpliv na konkurenco. V ta namen bo agencija pozivala izbrane operaterje, da posredujejo zahtevane podatke iz svojih aplikacijskih sistemov za zaračunavanje maloprodajnih produktov in storitev (billing). V ta namen bo za potrebe poročanja o vodilnih paketih, ki jih operaterji nudijo končnim uporabnikom izvajalec pripravil optimalen format za pripravo vhodnih podatkov in kasnejši vnos v geo-podatkovni sistem. Vodilni produkti bodo v nadaljnji regulaciji stalnica, zato bodo tudi analize na geografskem nivoju stalne, ki jih bo izvajalec izvajal po dogovoru z naročnikom.

1. **Svetovanje in izvedba različnih »ad hoc« geografskih analiz, ki jih naročnik potrebuje v procesu urejanja in nadziranja trga elektronskih komunikacij v Republiki Sloveniji:**

Agencija se pogosto srečuje s potrebami po izvedbi geografskih analiz, ki jih potrebuje v različnih procesih urejanja in nadzora trga elektronskih komunikacij ter upravljanja in nadziranja radio frekvenčnega spektra V Sloveniji in opravljanja nalog na področju radijskih in televizijskih dejavnosti. Izvajalec bo svetoval in izvajal različne ad hoc geografske analize predvsem na področju infrastrukture trga elektorskih komunikacij in po potrebi sodeloval pri izvajanju analiz z ostalimi sektorji v agenciji.

1. **Svetovanje in vpeljava vhodnih podatkov najetih vodov in pripadajočih storitev v Republiki Sloveniji v obstoječi geo-podatkovni sistem:**

Agencija je na Portalu javnih naročil in v Uradnem listu Evropske unije objavila javno naročilo "Izdelava analitične študije regulacije in stanja najetih vodov in pripadajočih storitev v Sloveniji in po razvitih državah Evropske unije«. Izbrani izvajalec omenjenega javnega naročila bo zahtevane podatke pridobil od vseh ponudnikov javne infrastrukture, ki dele svojega omrežja dajejo v zakup in glavnih kupcev, ki predstavljajo reprezentativni vzorec predstavnikov posameznih tipičnih produktov najetih vodov. Izbrani izvajalec omenjenega javnega naroča bo v primernem formatu, s potrebno obrazložitvijo strukture in uporabljenih atributov, oddal podatke, ki jih bo agencija uporabila pri dodatnih analizah. Agencija bo podatke uvozila v geo-podatkovni sistem s pomočjo izvajalca in pripravila potrebne analize.

1. **Svetovanje in vpeljava vhodnih podatkov ostale primerne gospodarske javne infrastrukture za gradnjo širokopasovnih telekomunikacijskih omrežij v Republiki Sloveniji:**

Agencija je na Portalu javnih naročil objavila javno naročilo "Študija primernosti ostale gospodarske javne infrastrukture za gradnjo širokopasovnih telekomunikacijskih omrežij". Nekatere podatke, ki jih bodo izbrani izvajalci v okviru omenjenega javnega naročila pridobili bo izvajalec vnesel v geo-podatkovni sistem in izvedel potrebne analize po dogovoru z naročnikom. Bistveno je, da je za doseganje ciljev Evropske digitalne agende, zaradi znižanja stroškov, poleg gradnje lastnih širokopasovnih omrežij operaterjev javnih omrežij elektronskih komunikacij, potrebno izrabiti tudi vse druge primerne objekte gospodarske javne infrastrukture (GJI), kamor spadajo tudi elektroenergetsko omrežje, omrežje distribucije plina in vodovodno in kanalizacijsko (fekalna in meteorna kanalizacija) omrežje. Stroške gradnje širokopasovnih omrežij lahko znižamo skozi skupno gradnjo navedenih omrežij. Izvajalec bo smiselno umestil podatke in pripravil potrebne analize.

1. **Svetovanje in vpeljava vhodnih podatkov mikrovalovnih zvez:**

Agencija razpolaga s podatki o mikrovalovnih zvezah, ki jih imajo različni lastniki: od ponudnikov radijskih in TV vsebin do telekomunikacijskih podjetij, zlasti mobilnih operaterjev, ki uporabljajo mikrovalovne zveze v lokalnem hrbteničnem omrežju. Sistem mikrovalovnih zvez tako predstavlja pomembno dopolnitev obstoječega hrbteničnega omrežja. Agencija bo podatke uvozila v geo-podatkovni sistem in opravila potrebne analize.

1. **Svetovanje in vpeljava vhodnih podatkov pokrivanja območij Slovenije z radijsko in TV difuzijo (digitalno in analogno):**

Agencija razpolaga s podatki o pokrivanju posameznih oddajnikov tako s klasičnim radijskim signalom (FM), kot tudi z digitalnim radijskim in TV signalom. Agencija ima na tem področju pomembne pristojnosti, vključno z nadzorom koncentracije medijev. Agencija bo podatke uvozila v geo‑podatkovni sistem.

1. **Svetovanje pri nadgradnji internega spletnega pregledovalnika omrežnih priključnih točk**

Agencija ima za potrebe pregledovanja podatkov o omrežnih priključnih točkah aplikacijo, ki uporabniku omogoča enostaven večstopenjski vpogled in možnost dela na vnapre pripravljenih analizah. Rešitev internega spletnega prikazovalnika je sestavljena iz spletne strani, GeoServerja in baze podatkov. Agencija se bo po presoji in izkazanih potrebah odločila s katerimi podatki bo nadgradila interni spletni pregledovalnik. Izvajalec bo izvajal redne posodobitve sistema z novimi podatki ter po potrebi nadgradil programsko kodo z potencialnimi rešitvami.

Zgoraj opisane naloge so vezane na nadgraditev, delo in obstoječe prostorske analize, zgrajene v podatkovni bazi PostgreSQL s prostorsko razširitvijo Post GIS. Agencija za potrebe potrebe enostavnih analiz uporablja interni spletni prikazovalnik (omenjen v točki 11.), medtem ko kompleksnejše naloge in analize izvaja v neplačljivem odprtokodnem geografsko informacijskem sistemu QGIS.

Naročnik ocenjuje, da bo obseg javnega naročila vsaj 2000 svetovalnih ur.

Naročnik bo sklenil okvirni sporazum za obdobje štirih (4) let od sklenitve okvirnega sporazuma z dvema ponudnikoma, če je gospodarskih subjektov, ki izpolnjujejo pogoje, dovolj ali če je dovolj sprejemljivih ponudb. Če gospodarskih subjektov, ki izpolnjujejo pogoje, ni dovolj ali če ni dovolj sprejemljivih ponudb, bo naročnik sklenil okvirni sporazum z enim ponudnikom.

1. <http://www.enarocanje.si> [↑](#footnote-ref-1)
2. V primeru, da ima ponudnik več zastopnikov, kot jih predvideva ta obrazec, je treba na lastnem obrazcu vpisati podatke o vseh zastopnikih. [↑](#footnote-ref-2)